sagorsarker/bangla-wikipedia huggingface dataset:
৩৫নং ওয়ার্ড, ঢাকা উত্তর সিটি কর্পোরেশন

৩৫নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৫৪ নং ওয়ার্ড ছিল। ওয়ার্ড নং ৩৫ ঢাকা মহানগরের হাতিরঝিল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন মোক্তার সরদার।
ওয়ার্ড নং ৩৫ ঢাকা মহানগরের বড় মগবাজার, দিলুরোড, নিউ ইস্কাটন রোড, পশ্চিম মগবাজার, মধ্য পেয়ারাবাগ, গ্রীনওয়ে, উত্তর নয়াটোলা ১ম ভাগ এলাকা নিয়ে গঠিত। এর আয়তন ১.১৪ বর্গকিলোমিটার।
ডিমখোসা (রঙ)

ডিমখোসা হলো একটি রঙ বিশেষ যা মূলত মুরগির ডিমের গড়পড়তা রঙের উপস্থাপনা। ইংরেজিতে এটি এগশেল (eggshell) রঙ নামে পরিচিত।
অভ্যন্তরীণ (ইন্টেরিয়র) নকশায় ফ্যাকাশে, নিরপেক্ষ, ধূসর-সাদা (অফ-হোয়াইট) ঘরানার কোনো রঙ ব্যবহারের প্রয়োজন হলে ডিমখোসা রঙটির ব্যবহার লক্ষ্য করা যায়।
"এগশেল পেইন্ট" শব্দটি দিয়ে পুরো দেয়ালে একই রঙ দিয়ে রঞ্জিত করাকেও বুঝানো হয়, তাই এগশেল কেবল ধূসরাভ সাদা নয় অন্য যেকোনো রঙও হতে পারে।
সীরাত কাপুর

সীরাত কাপুর (জন্ম: ৩ এপ্রিল ১৯৯৩) একজন ভারতীয় চলচ্চিত্র অভিনেত্রী, মডেল, নৃত্য পরিকল্পক এবং নৃত্যশিল্পী, যিনি মূলত তেলুগু চলচ্চিত্রে অভিনয় করে থাকেন। তিনি "রকস্টার"-এ সহকারী নৃত্য পরিকল্পক হিসাবে তার কর্মজীবন শুরু করেছিলেন। তিনি ২০১৪ সালে "রান রাজা রান" (তেলুগু)-এর মাধ্যমে চলচ্চিত্রে অভিষেক করেছিলেন।
মরুধূলিকা (রঙ)

মরুধূলিকা বা মরুবালুকা হলো অতি হালকা ও অতি অল্পরকম লালচে হলুদ রঙের একটি রকমফের যা মরুভূমিতে থাকা ধূলিকণা বা বালুকণার রঙের প্রতিনিধিত্ব করে। এটিকে বেজ রঙের গূঢ় আভা বলেও অভিহিত করা হয়ে থাকে।
গোলাপকাঠ রঙের পাশাপাশি মোটর রঙ করার জন্য মরুবালুকা রঙটিও ব্যবহৃত হতো।
১৯৯৮ সালে ক্রেয়লা ক্রেয়নে মরুবালুকা রঙটি অন্তর্ভুক্ত হয়।
১৯৬০ এর দশকে আমেরিকান টেলিফোন ও টেলিগ্রাফ কোম্পানি অফিস-কার্যালয় ও বাসাবাড়ির জন্য মরুবালুকা বা মরুধূলিকা রঙের টেলিফোন বাজারজাত করে। তবে তারা এটিকে বেজ রঙে বলে উল্লেখ করেছিলো। এটা খুবই সাধারণ যে অনেকেই মরুবালুকাকে বেজ রঙ বলে ডেকে থাকেন।
ডানপাশে বা উপরে প্রদর্শিত ওয়েব রঙটি হলো ধূলিবাদামি বা বালুকা বাদামি।
এর নাম থেকেই বুঝা যায় যে এটি একপ্রকার বাদামি রঙ যা আবার ধূলিকণা বা বালুকণার রঙের সদৃশ।
ডানপাশে বা উপরে প্রদর্শিত হলদে ঘরানার রঙটি হলো ভূহলুদ বা আর্থ ইয়োলো (earth yellow)।
"ভূহলুদ" হলো ইউনাইটেড স্টেটস আর্মির বারোটি ছদ্মবেশমূলক (ক্যামোফ্লাজ) রঙের একটি।
ধূলিকা বা বালুকা হলো সৈকতে থাকা বালুর রঙের উপস্থাপন। ইংরেজিতে এর অন্য আরেকটি নাম হলো বীচ (সৈকত) যা ১৯২৩ সাল থেকে ব্যবহৃত হয়ে আসছে।
ইংরেজিতে রঙের নাম হিসেবে বালুকা তথা স্যান্ড (sand) শব্দটির রেকর্ডকৃত প্রথম ব্যবহার হয় ১৬২৭ সালে।
মরু হচ্ছে এমন একটি হালকা হলুদাভ বাদামী রঙ যা মরুভূমির সমতল জায়গাগুলোর রঙের প্রতিনিধিত্ব করে।
ইংরেজিতে রঙের নাম হিসেবে মরু (ডেজার্ট) শব্দটির রেকর্ডকৃত প্রথম ব্যবহার হয় ১৯২০ সালে।
বালিয়াড়ি হলো একটি রঙ বিশেষ যা মূলত কালচে রঙের বালি তথা বালিয়াড়ির রঙের উপস্থাপন।
এর অন্য দুটি নাম ম্যাটম্যাটে বাদামী বা ড্র্যাব এবং মোড বেজ বা বেজরাগিণী ব্যবহৃত হয়ে আসছে ১৬৮৬ এবং ১৯২৮ সাল থেকে।
ইংরেজিতে রঙের নাম হিসেবে বালিয়াড়ি (sand dune) শব্দটির রেকর্ডকৃত প্রথম ব্যবহার হয় ১৯২৫ সালে।
ডানপাশে বা উপরে প্রদর্শিত ম্যাটম্যাটে বাদামি রঙটি হলো মাঠবাদামী। ইংরেজিতে এটি ফিল্ড ড্র্যাব (field drab) নামে পরিচিত।
ইউনাইটেড স্টেটস আর্মির বারোটি অফিসিয়াল ছদ্মবেশমূলক (ক্যামোফ্লাজ) রঙের মধ্যে একটি হলো মাঠবাদামী বা ফিল্ড ড্র্যাব।
ডার্লিং ডার্লিং (১৯৭৭-এর চলচ্চিত্র)

ডার্লিং ডার্লিং () হচ্ছে ১৯৭৭ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন গোগি আনন্দ, অভিনয় করেছিলেন দেব আনন্দ, জিনাত আমান এবং মেহমুদ। সঙ্গীত পরিচালক ছিলেন রাহুল দেব বর্মণ।
আনন্দ বকশীর গীতিতে চলচ্চিত্রটির গানগুলোর সুরারোপ করেছিলেন রাহুল দেব বর্মণ। গানের তালিকাঃ
এইসে না মুঝে তুম দেখো গানটি অনেক জনপ্রিয় হয়েছিলো।
কোরা (রঙ)

কোরা বা একরু () হলো কোরা (অধৌতকৃত বা অশুভ্রকৃত) রেশম বা লিনেনের রঙ। এটি দেখতে অনেকটা হালকা বেজ রঙের মতো।
মূলত ১৯ শতকে এবং অন্তত ১৯৩০ সাল পর্যন্ত "একরু" বলতে "বেজ" রঙকেই বুঝানো হতো।
একরু শব্দটি এসেছে ফরাসি শব্দ "একরু" ("écru") হতে, যার আক্ষরিক অর্থ "কাঁচা" বা "কোরা" (অধৌত বা সাদা করা হয়নি এমন) ।
অন্তত ১৯৫০এর দশক হতে একরু রঙকে বেজ থেকে ভিন্ন ও আলাদা একটি রঙ হিসাবে বিবেচনা করা হয়, সম্ভবত অভ্যন্তরীন (ইন্টেরিয়র) ডিজাইনারদেরকে আরও বিস্তৃতভাবে রঙের প্যালেট বেছে নিতে দেওয়ার জন্য এমনটা করা হয়েছিল।
সুধা ভরদ্বাজ

সুধা ভরদ্বাজ হলেন একজন ট্রেড ইউনিয়নবাদী, কমিউনিস্ট এবং ভূমি অধিগ্রহণের বিরুদ্ধে নাগরিক অধিকার কর্মী, যিনি ২৯ বছর ধরে ভারতের ছত্তিশগড় রাজ্যে কাজ করেছেন এবং বসবাস করেছেন। তিনি ছত্তিসগড় পিপলস ইউনিয়ন ফর সিভিল লিবার্টিজের (পিইউসিএল) সাধারণ সম্পাদক, জনহিতের প্রতিষ্ঠাতা (আইনজীবী সম্মিলিত) এবং প্রয়াত শঙ্কর গুহ নিয়োগীর ছত্তিশগড় মুক্তি মোর্চায় জড়িত। 
তিনি আমেরিকার নাগরিক, কৃষ্ণা এবং রাঙ্গনাথ ভরদ্বজের পরিবারে জন্মগ্রহণ করেছিলেন, যারা আমেরিকা যুক্তরাষ্ট্রের ম্যাসাচুসেটস ইনস্টিটিউট অফ টেকনোলজিতে পিএইচডি করছিলেন। তিনি ১১ বছর বয়সে ভারতে ফিরে এসে ১৮ বছর বয়সে মার্কিন নাগরিকত্ব ত্যাগ করেন এবং ১৯৮৪ সালে গণিত অধ্যয়নের জন্য ইন্ডিয়ান ইনস্টিটিউট অফ টেকনোলজি কানপুরে যোগদান করেন। 
আইআইটিতে ছাত্র থাকাকালীন উত্তরপ্রদেশ, পশ্চিমবঙ্গ এবং বিহারের শ্রমিকদের ভয়াবহ কর্মজীবনের পরিস্থিতির মুখোমুখি হয়ে তিনি ১৯৮৬ সালে নিয়োগীজির ছত্তিশগড় মুক্তি মোর্চায় কাজ শুরু করেছিলেন। শ্রমিকদের সর্বজনীন উন্নয়নের জন্য নির্ধারিত তিনি রায়পুরের পণ্ডিত রবিশঙ্কর শুক্লা বিশ্ববিদ্যালয়ের অধিভুক্ত একটি কলেজ থেকে ২০০০ সালে তার আইন ডিগ্রি লাভ করেছিলেন।
ছত্তিশগড় মুক্তি মোর্চায় যুক্ত থাকাকালীন ভিলাইতে অবস্থিত খনি এবং গাছপালাগুলিতে শ্রমিকদের যথাযথ বেতন নিশ্চিত করার জন্য ভরদ্বাজ দুর্নীতিবাজ আমলাদের বিরুদ্ধে আবেগের সাথে লড়াই করেছিলেন। তিনি দলিত ও উপজাতির অধিকার বিশেষত ভূমির অধিকার, শিক্ষার অধিকার, স্বাস্থ্য এবং দুর্নীতিগ্রস্ত জমিদারদের বিরুদ্ধে সুরক্ষার বিষয়েও জড়িত ছিলেন। ভরদ্বাজ বিনায়ক সেনের কারাবাসের সমালোচনা করেছিলেন এবং রায়পুরের জেলা ও দায়রা আদালত প্রদত্ত রায়টির তীব্র নিন্দা জানিয়েছিলেন। 
তিনি দিল্লির ন্যাশনাল ল ইউনিভার্সিটির ভিজিটিং প্রফেসর এবং ইন্ডিয়ান অ্যাসোসিয়েশন ফর পিপলস আইনজীবীদের (আইএপিএল) সহ-সভাপতি। 
৪ জুলাই ২০১৮তে রিপাবলিক টিভি একটি অনুষ্ঠান প্রচার করেছিল যাতে অর্ণব গোস্বামী দাবি করেছিলেন যে সুধা ভরদ্বাজ প্রকাশ নামে এক মাওবাদীকে চিঠি দিয়ে বলেছিলেন যে "কাশ্মীরের মতো পরিস্থিতি" তৈরি করতে হবে। এই দাবিগুলির প্রতিদ্বন্দ্বিতা করে সুধা একটি প্রকাশ্য বিবৃতি জারি করেছে। তিনি এই আক্রমণটিকে দূষিত, অনুপ্রাণিত ও বানোয়াট বলে অভিহিত করেছিলেন এবং যোগ করেছিলেন যে ভীম কোরেগাঁও সহিংসতার বিরুদ্ধে এবং স্টেরালাইট বিক্ষোভের ঘটনায় সুরেন্দ্র গ্যাডলিংয়ের গ্রেপ্তারের প্রকাশ্যে নিন্দা করেছিলেন 
গোটা দেশ জুড়ে আরও পাঁচ আসামির সাথে মাওবাদী সন্ত্রাসী কর্মকাণ্ডে জড়িত থাকার সন্দেহে তাকে পুনে পুলিশ গ্রেপ্তার করেছিল ২৬ শে আগস্ট ২০১৮ তে মানবাধিকার রক্ষাকারী ও ফ্রিল্যান্স সাংবাদিক, উইলিয়াম নিকোলাস গোমস সুধা ভরদ্বাজের গ্রেপ্তারের নিন্দা করেছেন এবং জাতীয় মানবাধিকার কমিশনের বিচারপতি এইচ এল দত্তু চেয়ারপারসনের এক চিঠিতে সুধা ভরদ্বজের উপর গৃহবন্দি আদেশের তাৎক্ষণিক ও নিঃশর্তভাবে
তোলার দাবি জানিয়েছেন। ২৬শে অক্টোবর ২০১৮ এ পুনে সেশনস কোর্ট সুধা ভরদ্বাজ, অরুণ ফেরেরিরা এবং ভার্নন গনসাল্ভসের জামিন আবেদন নাকচ করে এবং পর্যবেক্ষণ করে যে, পুলিশের দ্বারা সংগৃহীত উপাদানগুলি মাওবাদীদের সাথে তাদের যোগসূত্র আছে। । ২০২০ সালের ২৯ মে, মুম্বাইয়ের একটি জাতীয় তদন্ত সংস্থা আদালত আবারও তাঁর চিকিত্সার কারণে অন্তর্বর্তী জামিনের আবেদন নাকচ করে দেয়।
সরফরাজ খান সফদার

মাওলানা মুহাম্মদ সরফরাজ খান সফদার (, ১৯১৪ - ৫ মে ২০০৯) একজন পাকিস্তানি ইসলামী পণ্ডিত, লেখক এবং গবেষক ছিলেন।
সরফরাজ খান সাফদার মানসেহরায় নূর আহমদ খান ইবনে গুল আহমদ খানের ঔরসে জন্মগ্রহণ করেন। তিনি প্রথমে নিজের শহর মানসেহরায় মাওলানা গোলাম গাউস হাজারভীর অধীনে পড়াশোনা করেন। ১৯৩৯ সালে তিনি তার ভাই সুফি আবদুল হামিদ সওতীর সাথে দারুল উলূম দেওবন্দে গমন করেন এবং হুসাইন আহমদ মাদানির অধীনে হাদীস অধ্যয়ন করেন। 
'সাফদার' বা 'সাফ-দার' - আরবী 'সফফুন' শব্দ থেকে উদ্ভূত, অর্থ; "যে সারি ভঙ্গ করে"। এটি হুসাইন আহমদ মাদানী, মাওলানা আহমদুর রহমান,মাওলানা ওয়ালী হাসান টনকি,মাওলানা মুহাম্মদ ইউসুফ লুধিয়ানভী,মাওলানা নিজামুদ্দিন শামজাই,মাওলানা মুহাম্মদ জামিল খান,মাওলানা মোহাম্মদ জার ওয়ালী খান, মুফতি মুহাম্মদ নায়ীম ও মাওলানা মুহাম্মদ আসলাম শায়েখপুুুরী প্রদত্ত । 
আল কালামুল মুুুফীদ ফী আসবাতিত তাকলীদ
(المنهاج الوضيح)
(التوضيح المرام في نزول مسيح عليه السلام)
(الكلام الحوي في تحقيق ابراهيم الطحاوي)
(المسلك المنصور في كتاب المسطور)
( إتمام البرهان)
(راهِ هداية)
(ارشاد الشيعه)
(عيسائيت كاپاس منظر)
(حکوم الذکر بالظهر)
(الشهاب المبين)
২০০৯ সালের ৫ মে তিনি মৃত্যু বরণ করেন এবং তাঁর নিজ শহরে তাকে দাফন করা হয়। তাঁর জানাজায় দুই লক্ষেরও বেশি লোক উপস্থিত হয়েছিল।
২৪নং ওয়ার্ড, ঢাকা উত্তর সিটি কর্পোরেশন

২৪নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৩৭ নং ওয়ার্ড ছিল। ওয়ার্ড নং ২৪ ঢাকা মহানগরের তেজগাঁও থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১২ আসনের অন্তর্গত। এ ওয়ার্ডের বর্তমান কাউন্সিলর হলেন সফিউল্লাহ।
ওয়ার্ড নং ২৪ ঢাকা মহানগরের তেজগাঁওশিল্পএলাকা, বেগুনবাড়ী, কুনিপাড়া এলাকা নিয়ে গঠিত। এর আয়তন ৩.০৭ বর্গকিলোমিটার।
বনু মুদলেজ

বনু মুদলেজ ইসলামের নবী মুহাম্মদের সময় থেকে একটি গোত্র ছিল। তারা যুল আশির আক্রমণের সময় তার সাথে সংঘর্ষে লিপ্ত হয়। তারা সৌদি আরবের আল-উশারেহ এলাকায় বসবাস করতো।
চুরকা মুর্মু

চুরকা মুর্মু (২ জুলাই ১৯৫১ — ১৮ আগস্ট ১৯৭১) একজন বাংলাদেশ মুক্তিযুদ্ধে সাহায্যকারী ব্যক্তি ও শহীদ। ১৯৭১ সালের ভারত-পাক যুদ্ধের সময় বি.এস.এফ জওয়ানদের সাহায্য করতে গিয়ে পাকিস্তানি সেনার গুলিতে প্রাণ হারান তিনি।
ভারতের পশ্চিমবঙ্গ রাজ্যের অবিভক্ত পশ্চিম দিনাজপুর জেলার বালুরঘাটের নিকট চকরাম গ্রামে এক সাধারণ সাঁওতাল পরিবারে চুরকা মুর্মু জন্মগ্রহণ করেন। পিতার নাম খেলারাম মুর্মু, মাতা সুমি মুর্মু। চুরকা জয়চাঁদ লাল প্রগতি বিদ্যচক্র বিদ্যালয়ের ছাত্র ছিলেন। তিনি রাষ্ট্রীয় স্বয়ংসেবক সংঘের একজন সদস্য ছিলেন।
সীমান্তবর্তী চকরাম গ্রামে ১৯৭১ সালের ১৮ আগস্ট ভোরবেলা একদল পাকিস্তানি সেনা আক্রমণ করে। মুক্তিফৌজের ছদ্মবেশে তারা সীমান্ত অতিক্রম করে ভারত ভূখণ্ডে প্রবেশ করে। তারা অতর্কিতে চকরাম গ্রামে ঢুকে করে গুলিবর্ষণ শুরু করে। তাদের মূল লক্ষ্য ছিল সীমান্তে অবস্থিত বিএসএফ এর ক্যাম্প দখল করা। পাক সেনাদের আক্রমণে গ্রামবাসীরা পালিয়ে যায়। কিশোর চুরকা দৌড়ে গিয়ে চকরাম ক্যাম্পে ভারতীয় সীমান্তরক্ষীদের খবর দেন। ক্যাম্পের মাত্র চারজন জওয়ান তাদের প্রতিরোধ করার চেষ্টা করেন। কিশোর চুরকা জওয়ানদের সাথে নিজেই গুলি ও অস্ত্রের বাক্স বয়ে নিয়ে যান ও তাদের সাহায্য করেন। ইতোমধ্যে খান সেনারা তাদের দুইদিক থেকে ঘিরে ফেললে সংখ্যায় খুবই কম বিএসএফ জওয়ানরা পিছু হঠতে বাধ্য হন। কিশোর চুরকা বাক্স ভর্তি গোলা-বারুদ পুকুরে ফেলে দেন যাতে তা খানসেনাদের হাতে না পড়ে। ভারী বাক্স জলে ফেলার সময় সে নিজেই পা পিছলে পুকুরে পড়ে যান সেই সময় আওয়াজ শুনে খানসেনারা তাকে লক্ষ করে গুলি চালায়। সেখানেই মৃত্যু হয় চুরকা মুর্মুর।
১৯৮২ সালে তার স্মৃতিতে স্থানীয় মানুষ চুরকা মুর্মু শহীদ বেদী ও স্মৃতিরক্ষা কমিটি গঠন করেছেন। চুরকার শহীদ দিবস উপলক্ষ্যে বালুরঘাটের চকরাম এলাকায় তীরন্দাজ প্রতিযোগিতা, আদিবাসী নৃত্য পরিবেশন, কবাডি প্রতিযোগিতা অনুষ্ঠিত হয়। প্রতিবছর চকরাম বি.এস.এফ ক্যাম্প এর জওয়ানরা চুরকা মুর্মু-র প্রতি সম্মান জানাতে আসেন। দক্ষিণ দিনাজপুর জার্নালিস্টস ক্লাব চুরকা মুর্মুকে নেচারপিওর মরণোত্তর একক সম্মানে পুরষ্কৃত করেছে।
বনু মুহারিব

বনু মুহারিব () ইসলামী নবী মুহাম্মদের যুগে একটি আরব গোত্র ছিল। থি আমর আক্রমণের সময় মুহাম্মদ তাদের বিরুদ্ধে সামরিক অভিযানের নির্দেশ দেন। তিনি তার সৈন্যদের বনু মুহারিব এবং বনু তালাবাহ উপজাতিদের উপর হামলা চালানোর আদেশ দেন যখন তিনি গোপন সূত্রে খবর পান যে তারা মদীনার উপকণ্ঠে অভিযান চালাতে যাচ্ছে।
ঘাওয়ারাত ইবনে আল-হারিথ (দু'থার ইবনে আল-হারিথ নামেও পরিচিত) এই গোত্রের ছিলো।
মুসলামানরা ইরাক বিজয়ের পর এ উপজাতি আল-কুফায় বসতি স্থাপন করে।
উচ্চতর গণিত

উচ্চতর গণিত মাধ্যমিক গণিত কোর্সে দেওয়া শিরোনাম। "উচ্চতর গণিত" শব্দ এবং "অ্যাডভান্সড লেভেল ম্যাথমেটিক্স" শব্দটি দ্বারা অনেক প্রতিষ্ঠানের বেশ কয়েকটি উন্নত গণিত কোর্সকে বোঝানো হতে পারে।
যুক্তরাজ্যে স্ট্যান্ডার্ড গণিতের এএস-লেভেল এবং এ-লেভেল কোর্স ছাড়াও উচ্চতর গণিত অধ্যয়নকে তার একটি কোর্স হিসাবে বর্ণনা করা হয়। অস্ট্রেলিয়ার ভিক্টোরিয়া রাজ্যে এটি ভিক্টোরিয়ান সার্টিফিকেট অফ এডুকেশনের অংশ হিসাবে করা একটি কোর্সে উচ্চতর গণিতকে বর্ণনা করা হয়েছে । বিশ্বব্যাপী, এটি জিসিই এএস-লেভেল এবং এ-লেভেল ছাড়াও অধ্যয়ন করা একটি কোর্স বা আন্তর্জাতিক পাঠ্যক্রমের ডিপ্লোমার অংশ হিসাবে সরবরাহিত একটি কোর্স ।
সিবিএসই কোনও 'উচ্চতর' গণিত কোর্স অন্তর্ভুক্ত করে না। যদিও জেই অ্যাডভান্সড সিলেবাসে সিবিএসই ক্লাস ১১ এবং ১২ সিলেবাস কিছুটা সম্প্রসারিত রূপ। তবে এটি বিদ্যালয়-পর্যায়ের পরীক্ষার ক্ষেত্রে নয়।
বাংলাদেশে শিক্ষাব্যবস্থায় নবন দশম শ্রেণি অর্থাৎ নিম্ন মাধ্যমিক এবং একাদশ দ্বাদশ শ্রেণি অর্থাৎ উচ্চ মাধ্যমিকের বিজ্ঞান শাখার শিক্ষার্থীদের জন্য উচ্চতর গণিতকে পাঠ্যসূচির অন্তর্ভুক্ত করা হয়েছে।
২৩নং ওয়ার্ড, ঢাকা উত্তর সিটি কর্পোরেশন

২৩নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ২৩ নং ওয়ার্ড ছিল। ওয়ার্ড নং ২৩ ঢাকা মহানগরের রামপুরা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১১ আসনের অন্তর্গত। এ ওয়ার্ডের বর্তমান কাউন্সিলর হলেন সাখাওয়াত হোসেন।
ওয়ার্ড নং ২৩ ঢাকা মহানগরের খিলগাঁও ‘বি’ জোন, খিলগাঁও পূর্ব হাজীপাড়া, মালিবাগ চৌধুরী পাড়া (নূর মসজিদের উত্তর মহল্লা সহ), মালিবাগ এবং মালিবাগ বাজার রোড (সবুজবাগ অংশ) এলাকা নিয়ে গঠিত। এর আয়তন .৮৫ বর্গকিলোমিটার।
বতসোয়ানার ইতিহাস

"বাতসোয়ানা" হলো বতসোয়ানার প্রধান জাতিসত্তা। তবে বতসোয়ানার সকল অধিবাসীদের নির্দেশ করতে "বাতসোয়ানা" কথাটি ব্যবহৃত হয়। ইউরোপীয়দের আগমনের পূর্বে তারা পশুচারণ ও কৃষিকাজের মাধ্যমে জীবিকা নির্বাহ করত।
২০১৯ সালের অক্টোবরে গবেষকরা বলেন, ২,০০,০০০ বছর আগে বতসোয়ানায় আধুনিক মানবজাতির উদ্ভব ঘটে। ২০০-৫০০ খ্রিস্টাব্দে কাতাঙ্গা ( বর্তমানে গণতান্ত্রিক কঙ্গো প্রজাতন্ত্র ও জাম্বিয়ার বান্টুভাষী লোকেরা লিমপোপো নদী অতিক্রম করে বর্তমান দক্ষিণ আফ্রিকায় পৌঁছায়।
বান্টু জাতিসত্তার মানুষদের মধ্যে "এনগুনি" গোষ্ঠীর সদস্যরা পূর্বাঞ্চলের উপকূলীয় এলাকায় বসবাস শুরু করে। অন্যদিকে,সতো-সিওয়ানা গোষ্ঠীর মানুষরা দক্ষিণ আফ্রিকার মধ্যভাগের উঁচুভূমিতে বসবাস করতে শুরু করে।
১০০০ খ্রিস্টাব্দের মধ্যেই বান্টুরা দক্ষিণ আফ্রিকার পূর্বাঞ্চলকে সফলভাবে নিজেদের উপনিবেশে পরিণত করতে সক্ষম হয়। বান্টুভাষীরা অত্যন্ত বিকেন্দ্রীকৃত একটি সমাজ গড়ে তুলে। এ সমাজ এক একটি ক্রাল এ বিভক্ত ছিল। প্রতিটি ক্রালের একজন প্রধান ছিলেন, যিনি বান্টু জাতির প্রধানের প্রতি আনুগত্য প্রকাশ করতেন।
নিল পারসনের বতসোয়ানার সংক্ষিপ্ত ইতিহাস অনুযায়ী, 
অষ্টাদশ শতাব্দীর শেষভাগে বতসোয়ানার শোনা অধিবাসী এবং কালাহারি মরুভূমি থেকে আগত এনডেবেলেদের মধ্যে সংঘাত ছড়িয়ে পড়ে। বতসোয়ানার রাজা তৃতীয় খামা, প্রথম বাথোয়েন এবং প্রথম সেবেলে লন্ডন গিয়ে সাহায্য প্রার্থনা করেন। ১৮৮৫ সালের ৩১শে মার্চ ব্রিটিশ সরকার বেচুয়ানাল্যান্ডকে একটি সুরক্ষিত রাজ্য বা প্রোটেকটোরেট ঘোষণা করে। এর উত্তরাংশের ভূখণ্ডটিই আজকের বতসোয়ানা।
১৯১০ সালে কতগুলো ব্রিটিশ উপনিবেশের সমন্বয়ে দক্ষিণ আফ্রিকা গঠিত হয়। বেচুয়ানাল্যান্ড, বাসুতোল্যান্ড (লেসোথো) ও এসওয়াতিনি এদের অন্তর্ভুক্ত ছিল না। দক্ষিণ আফ্রিকা ব্রিটিশ সরকারের কাছে বারবার ঐ ভূখণ্ডগুলো হস্তান্তরের অনুরোধ জানায়, কিন্তু ব্রিটিশ সরকার তাতে কর্ণপাত করে না। ১৯৪৮ সালে বর্ণবাদী ন্যাশনাল পার্টির বিজয় ও ১৯৬১ সালে কমনওয়েলথ থেকে দক্ষিণ আফ্রিকা চলে যাওয়ার ফলে ভূখণ্ডগুলোর ঐ দেশের সাথে যুক্ত হওয়ার সকল সম্ভাবনা অন্তর্হিত হয়।
১৯২০ সালে আফ্রিকান ও ইউরোপীয়দের প্রতিনিধিত্বকারী দুইটি প্রতিনিধি পরিষদ গঠিত হয়। ১৯৩৪ সালে জারি করার একটি ঘোষণাপত্র গোত্রগুলোর দায়িত্ব ও ক্ষমতার পরিধি নির্ধারণ করে দেয়। ১৯৬১ সালে প্রণীত সংবিধানে একটি পরামর্শসভা গঠনের অনুমোদন দেওয়া হয়। 
১৯৬৬ সালের জুনে ব্রিটেন বতসোয়ানার স্বায়ত্তশাসনের দাবি মেনে নেয়। ১৯৬৬ সালের ৩০শে সেপ্টেম্বর বতসোয়ানা স্বাধীনতা লাভ করে। ঐ দিন বতসোয়ানায় প্রথম গণতান্ত্রিক নির্বাচন অনুষ্ঠিত হয়। ১৯৬৬ সালে সেরেৎসে খামা রাষ্ট্রপতি নির্বাচিত হন। তিনি ১৯৮০ সালে মারা যান। উপরাষ্ট্রপতি কেতুমিলে মাসিরে পরবর্তীতে রাষ্ট্রপতি নির্বাচিত হন। ১৯৯৮ সালে মাসিরে পদত্যাগ করলে ফেটাস মোগায়ে ২০০৮ পর্যন্ত রাষ্ট্রপতির দায়িত্ব পালন করেন। ২০০৮ সালে ইয়ান খামা রাষ্ট্রপতি নির্বাচিত হন। ২০১৮ সালে খামার পদত্যাগের পর মোইসি মাসিসি বর্তমানে রাষ্ট্রপতির দায়িত্ব পালন করছেন।
বতসোয়ানার মানুষদের একবচনে মোতসোয়ানা ও বহুবচনে বাতসোয়ানা বলা হয়। বতসোয়ানার ৮টি প্রধান গোত্রের প্রত্যেকটিই "গোত্রপ্রধানদের সভায়" প্রতিনিধি প্রেরণ করে থাকে। 
বতসোয়ানায় অবস্থিত জাতিসত্তাগুলো নিম্নরূপ :
বেতারের ইতিহাস

বেতার প্রযুক্তি বলতে মূলত তড়িৎচুম্বক তরঙ্গের মাধ্যমে তথ্যের আদানপ্রদানকে বোঝায় যেখানে তথ্য আদান এবং প্রদানের দুই বা ততোধিক স্থান কোনো তড়িৎ পরিবাহী দ্বারা সংযুক্ত থাকবে না। এক্ষেত্রে সচরাচর বেতার তরঙ্গ ব্যবহার করা হয়ে থাকে। বেতার তরঙ্গ এক ধরনের তড়িৎচুম্বক তরঙ্গ যার তরঙ্গদৈর্ঘ্য ১ মিলিমিটার থেকে ১০ হাজার কিলোমিটার পর্যন্ত হতে পারে। আর এর কম্পাংক ৩০০ গিগাহার্টজ থেকে ৩০ হার্টজ পযন্ত হতে পারে।
বেতারের আবিষ্কারের শুরুটা ম্যাক্সওয়েলের থিওরি থেকেই।
জেমস ক্লার্ক ম্যাক্সওয়েল ১৮৬৪ সালে তাত্তিক ও গাণিতিকভাবে দেখান যে, তড়িৎচুম্বক তরঙ্গ কোনো মাধ্যম ছাড়াই চলাচল করতে পারে। এই ক্ষেত্রেই তিনি ইচ্ছাকৃতভাবেই এক স্থান থেকে আরেক স্থানে তড়িৎচুম্বকীয় তরঙ্গ পাঠাতে পারেন। এই ধারনার পর থেকেই বেতার তরঙ্গের সাহায্যে তথ্য পাঠানোর ছোটখাট চেষ্টা করা হচ্ছিল। এক্ষেত্রে আহিত করার মাধ্যমে এবং সেই আহিতে তরঙ্গকে দূরে কোথাও সেন্সরের মাধ্যমে শনাক্ত করানোর চেষ্টা করা হচ্ছিল। অবশেষে ১৮৮৮ সালে হেনরিক রুডলফ হার্টজ এই কাজটি করতে সক্ষম হন এবং ম্যাক্সওয়েলের উল্লেখিত তরঙ্গকে বাস্তবেই সত্য প্রমাণ করেন। ফলে, তার নাম অনুসারে এই তরঙ্গগুলোকে হারটজিয়ান তরঙ্গ বলা হত। কিন্তু বিশ্ববাসীর কাছে এটিকে মেনে নেওয়ার জন্য অন্তত ২০ বছর পার হয়ে যায়। এরপর থেকে অনেক বিজ্ঞানী তাদের বিভিন্ন বই ,ডকুমেন্টস ,ডায়েরী ইত্যাদীতে এই বেপারে লেখালেখি করেন। কিন্তু নিকোলা টেসলা, যিনি বেতার পদ্ধতিতে শতি স্থানান্তরের চিন্তা করছিলেন, তার কাছে এই তথ্যটা আকর্ষণীয় মনে নি কেন যেন! তবে আবিষ্কারের গল্পটা এখানে থেমে থাকে না। ১৮৯৪ সালে ইটালিয়ান বিজ্ঞানী গুগলিয়েলমো বেতার নিয়ে কাজ শুরু করেন। এবং সমস্ত জার্নাল, ডায়েরী থেকে তথ্যগুলো নিয়ে নিজে চিন্তাভাবনা করে তিনি বেতার তরঙ্গকে দূরে পাঠানোর জন্য চেষ্টা করতে থাকেন। কিন্তু তখন তিনি অর্ধেক মাইলের বেশি পাঠাতে পারেন নি। পরবর্তীতে অ্যান্টেনা কে উঁচু করে দেন এবং ভূমি বরাবর ট্রান্সমিটার এবং রিসিভার রেখে দেন। এবার দেখা যায় তিনি অনেক দূরেও পাঠাতে পারছেন। প্রায় ২ মাইল অর্থাৎ প্রায় ৩.২ কিলোমিটার। এরপর থেকে তিনি সিদ্ধান্ত নেন এটিকে বাণিজ্যিকভাবে উৎপাদন করার।
বিংশ শতাব্দীর একদম শুরুতেই ১৯০০ সালে ব্রাজিলিয়ান ধর্মযাজক রবার্ট ল্যান্ডেন ডি মউরা মানব ইতিহাসে সর্বপ্রথম নিজের কন্ঠস্বরকে পাঠান স্থানান্তরির করেন বেতার পদ্ধতিতে। জুন ৩, ১৯০০ সালে সর্বপ্রথম তিনি এটি সাংবাদিকদের সামনে সফলভাবে করে দেখান। গ্রেট ব্রিটেনের জেনারেল কন্সালের সামনেও সফল্ভাবে তার এক্সপেরিমেন্ট কাজ করে। তার পাঠানো সংকেত এর স্থান্ত্রের স্থান দুইটির মধ্যে পার্থক্য ছিল প্রায় ৮ কিলোমিটার এর মত। তিনি ব্রাজিলের অ্যাল্টো ডি স্যান্টেনা থেকে পলিস্তা এভিনিউ পর্যন্ত পাঠিয়েছিলেন। এই কাজের প্রায় ১ বছরের মাথায় তার নামে পেটেন্ট বানানো হয়।
এই ঘটনার পরের যে অর্জন তা ছিল ভ্যাকুয়াম টিউব ডিটেক্টর এর আবিষ্কার যা ওয়েস্টিঙ্গহাউজের ইঞ্জিনিয়ারগণ আবিষ্কার করেন। ১৯০৬ সালে রেগিন্যাল্ড ফ্রেসেন্ডেন একটি "সিংক্রোনাস রোটারি-স্পার্ক ট্রান্সমিটার" ব্যবহার করেন। এরপরে স্যার জগদিশ চন্দ্র বসু, স্যার অলিভার লজ এবং আলেক্সান্ডার প্যাপোভ উল্লেখযোগ্য পরিমাণে অবদান রাখেন রেডিওর উন্নয়ন ও বিকাশে।
এরূপ পরিমাণ উন্নতি সাধিত হওয়ার পরে ১৯১২ সালে মার্কনি একটি কারখানা দাড় করিয়ে দেন যেখানে বাণিজ্যিকভাবেই রেডিও উৎপাদন করা হত।
২২নং ওয়ার্ড, ঢাকা উত্তর সিটি কর্পোরেশন

২২নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ২২ নং ওয়ার্ড ছিল। ওয়ার্ড নং ২২ ঢাকা মহানগরের রামপুরা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১১ আসনের অন্তর্গত। এ ওয়ার্ডের বর্তমান কাউন্সিলর হলেন লিয়াকত আলী।
ওয়ার্ড নং ২২ ঢাকা মহানগরের রামপুরা, উলন, বাগিচার টেক, নাছিরের টেক, ওমর আলী লেন, পশ্চিম হাজীপাড়া এলাকা নিয়ে গঠিত। এর আয়তন ১.৮০ বর্গকিলোমিটার।
২১নং ওয়ার্ড, ঢাকা উত্তর সিটি কর্পোরেশন

২১নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ২১ নং ওয়ার্ড ছিল। ওয়ার্ড নং ২১ ঢাকা মহানগরের বাড্ডা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১১ আসনের অন্তর্গত। এ ওয়ার্ডের বর্তমান কাউন্সিলর হলেন মাসুম গনি।
ওয়ার্ড নং ২১ ঢাকা মহানগরের উত্তর বাড্ডা, দক্ষিণ বাড্ডা, মধ্য বাড্ডা, পূর্ব মেরুল বাড্ডা, পশ্চিম মিরুল বাড্ডা গপিপাড়া বাড্ডা এলাকা নিয়ে গঠিত। এর আয়তন ১.১৪ বর্গকিলোমিটার।
২০নং ওয়ার্ড, ঢাকা উত্তর সিটি কর্পোরেশন

২০নং ওয়ার্ড হলো ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ২০ নং ওয়ার্ড ছিল। ওয়ার্ড নং ২০ ঢাকা মহানগরের বনানী থানায় অবস্থিত এবং এর একটি অংশ নিকেতন গুলশান থানার অন্তর্ভুক্ত। এই ওয়ার্ডটি বাংলাদেশ জাতীয় সংসদের ঢাকা-১৭ আসনের অন্তর্গত।
ওয়ার্ড নং ২০ ঢাকা মহানগরের মহাখালী, গুলশান-১ লিংক রোড, জনস্বাস্থ ইনস্টিটিউট ও নিকেতন এলাকা নিয়ে গঠিত। এর আয়তন ১.৭২ বর্গকিলোমিটার।
অ্যান্টনিও অর্টিজ রামিরেজ

অ্যান্টনিও অর্টিজ রামিরেজ (বার্সেলোনা, এপ্রিল ১৩, ১৯০৭ - এপ্রিল ২, ১৯৯৬) ছিলেন ন্যাশনাল কনফেডারেশন অভ লেবার এবং আইবেরিয়ান এনার্কিষ্ট ফেডারেশন এর একজন বিখ্যাত সদস্য। তিনি নিজের সারা জীবন কাঠের নানা রকম কাজ করেছেন, সেইসাথে বার্সেলোনা উড ইউনিয়ন এর নানা গুরুত্বপূর্ণ পদে ও দায়িত্বে ছিলেন, এনার্কিষ্ট গ্রপ ‘ NOSOTROS" এর সাথে যুক্ত ছিলেন এবং South Ebro Column এর কমান্ডারের পদে ছিলেন। তিনি French Resistance এর অফিসার ছিলেন এবং ফ্রাঙ্কোর বিরুদ্ধে একটি ব্যর্থ হামলাতেও অংশ নেন। স্প্যানিশ গৃহযুদ্ধের পর তিনি ফ্রান্স ও পরবর্তীতে লাতিন আমেরিকায় নির্বাসনে যান।
রামিরেজ বার্সেলোনার নিকটবর্তী পবলিনাউ এ জন্মগ্রহণ করেন।
১৯নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৯ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ১৯ নং ওয়ার্ড ছিল। ওয়ার্ড নং ১৮ ঢাকা মহানগরের বনানী থানা ও গুলশান থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৭ আসনের অন্তর্গত। এ ওয়ার্ডের বর্তমান কাউন্সিলর হলেন মফিজুর রহমান।
ওয়ার্ড নং ১৯ ঢাকা মহানগরের বনানী, গুলশান ১ ও ২, সুইপার কলোনী (১), কড়াইল এলাকা নিয়ে গঠিত। এর আয়তন ৫.১৮ বর্গকিলোমিটার।
১৮নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৮ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ১৮ নং ওয়ার্ড ছিল। ওয়ার্ড নং ১৮ ঢাকা মহানগরের ভাটারা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৭ আসনের অন্তর্গত। এ ওয়ার্ডের বর্তমান কাউন্সিলর হলেন জাকির হোসেন।
ওয়ার্ড নং ১৮ ঢাকা মহানগরের বারিধারা আবাসিক এলাকা আই এবং কে ব্লক (১৯৮০ সনে প্রকাশিত গেজেট অনুসারে), কালাচাঁদপুর, নদ্দা, শাহাজাদপুর (ক, খ ও গ) এলাকা নিয়ে গঠিত। এর আয়তন ১.৭৪ বর্গকিলোমিটার।
১৭নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৭ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ১৭ নং ওয়ার্ড ছিল। ওয়ার্ড নং ১৭ ঢাকা মহানগরের খিলক্ষেত থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত। এ ওয়ার্ডের বর্তমান কাউন্সিলর হলেন ইসহাক মিয়া।
ওয়ার্ড নং ১৭ ঢাকা মহানগরের খিলক্ষেত, নিকুঞ্জ ১ ও ২, কুড়িল, বসুন্ধরা আবাসিক এলাকা, কুরাতলী, জোয়ার সাহারা, জগন্নাথপুর এলাকা নিয়ে গঠিত। এর আয়তন ৫.৪৭ বর্গকিলোমিটার।
৩নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৩ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩ নং ওয়ার্ড ছিল। ওয়ার্ড নং ৩ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্গত। এ ওয়ার্ডের বর্তমান কাউন্সিলর হলেন কাজী জহিরুল ইসলাম মানিক।
ওয়ার্ড নং ৩ ঢাকা মহানগরের মিরপুর সেকশন- ১০, মিরপুর সেকশন- ১১, ব্লক- সি এলাকা নিয়ে গঠিত। এর আয়তন ১.০১ বর্গকিলোমিটার।
৪নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৪ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৪ নং ওয়ার্ড ছিল। ওয়ার্ড নং ৪ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন জামাল মোস্তফা।
ওয়ার্ড নং ৪ ঢাকা মহানগরের মিরপুর সেকশন- ১৩ ও ১৪ বাইশটেকি এলাকা নিয়ে গঠিত। এর আয়তন ১.৩৩ বর্গকিলোমিটার।
বনু মুযাইনা

বনু মুযাইনা () ইসলামী নবী মুহাম্মদের সময়ের একটি আরব গোত্র ছিল। ৬২৭ খ্রিস্টাব্দের সেপ্টেম্বরে ও ইসলামিক ক্যালেন্ডারের ৬ষ্ঠ হিজরিতে তারা জায়েদ ইবনে হারেসার অভিযানে জড়িত ছিল। জায়েদ বিন হারেসার নেতৃত্বে একটি প্লাটুনকে একই বছরে বনু সেলিমের আবাসস্থল আল জুমুমে পাঠানো হয়। একদল অমুসলিম কে বন্দী করা হয়েছিল। বনু মুযাইনার একজন মহিলাকেও আটক করা হয় এবং তিনি তাদের শত্রুর শিবিরের পথ দেখান। বনু মুযাইনা গোত্র ছিল একটি আরব পৌত্তলিক উপজাতি যারা পরবর্তীতে ইসলাম ধর্ম গ্রহণ করে।
৫নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৫ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৫ নং ওয়ার্ড ছিল। ওয়ার্ড নং ৫ ঢাকা মহানগরের পল্লবী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্গত। এ ওয়ার্ডের বর্তমান কাউন্সিলর হলেন আব্দুর রউফ নান্নু।
ওয়ার্ড নং ৫ ঢাকা মহানগরের মিরপুর সেকশন-১১, ব্লক- এ, বি, ও ডি/ই , বাউনিয়া বেড়ীবাঁধ, পলাশ নগর এলাকা নিয়ে গঠিত। এর আয়তন ১.৩৪ বর্গকিলোমিটার।
অ্যানিমেশনের ইতিহাস

অ্যানিমেশনের ইতিহাস শুরু হয়েছিল চলচ্চিত্রগ্রহণশিল্প বিকাশের অনেক আগে।
১৮৪০ এবং ১৮৭০ এর মধ্যে বেশ কয়েক ধরনের বিমূর্ত ম্যাজিক লণ্ঠন প্রয়োগকৌশলের উদ্ভাবন হয়। এর মধ্যে ক্রোমাট্রপ অন্তর্ভুক্ত ছিল যা দুটি আঁকা কাঁচের ডিস্ক বিপরীত দিকে ঘুরিয়ে দিয়ে বর্ণময় জ্যামিতিক নকশা তৈরি করা হয়েছিল।
মাঝে মাঝে ফ্যান্টসমাগোরিয়া শোতে ছোট ছায়ার পুতুল ব্যবহৃত হত। লিভার, পাতলা রড, চাকাযুক্ত ম্যাজিক লণ্ঠন স্লাইড ১৮৯১ সালে বাণিজ্যিকভাবে উৎপাদিত হয়েছিল এবং পেটেন্ট করা হয়েছিল।
৬নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৬ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৬ নং ওয়ার্ড ছিল। ওয়ার্ড নং ৬ ঢাকা মহানগরের পল্লবী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৬ আসনের অন্তর্গত। এ ওয়ার্ডের বর্তমান কাউন্সিলর হলেন তাইজুল ইসলাম চৌধুরী।
ওয়ার্ড নং ৬ ঢাকা মহানগরের মিরপুর সেকশন- ৭ পল্লবী ওয়াপদা কলোনী, দ্বিগুন সেনানিবাস, আলবদী রূপনগর টিনশেড, দুয়ারী পাড়া, সেকশন- ৬, ব্লক- সি, ডি, জ ও ট এলাকা নিয়ে গঠিত। এর আয়তন ৩.০২ বর্গকিলোমিটার।
৭নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৭ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৭ নং ওয়ার্ড ছিল। ওয়ার্ড নং ৭ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন তোফাজ্জল হোসেন।
ওয়ার্ড নং ৭ ঢাকা মহানগরের মিরপুর সেকশন- ২, মিরপুর সেকশন- ৬, ব্লক- এ ও বি, রূপনগর, সরকারী হাউজিং এষ্টেট এলাকা নিয়ে গঠিত। এর আয়তন ১.৭৮ বর্গকিলোমিটার।
৮নং ওয়ার্ড, ঢাকা উত্তর সিটি কর্পোরেশন

ওয়ার্ড নং ৮ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৮ নং ওয়ার্ড ছিল। ওয়ার্ড নং ৮ ঢাকা মহানগরের শাহআলী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৪ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কাশেস মোল্লা।
ওয়ার্ড নং ৮ ঢাকা মহানগরের মিরপুর সেকশন- ১, উত্তর বিশিল, চিড়িয়াখানা আবাসিক এলাকা (বকস নগর), বোটানিক্যাল গার্ডেন এলাকা, নবাবের বাগ ও চটবাড়ী, বি, আই, এস, এফ ষ্টাফ কোয়ার্টার (কুমির শাহ মাজার) এলাকা নিয়ে গঠিত। এর আয়তন ৩.৭৭ বর্গকিলোমিটার।
১৫নং ওয়ার্ড, ঢাকা উত্তর সিটি কর্পোরেশন

ওয়ার্ড নং ১৫ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ১৫ নং ওয়ার্ড ছিল। ওয়ার্ড নং ১৫ ঢাকা মহানগরের ক্যান্টনমেন্ট থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৭ আসনের অন্তর্গত। এ ওয়ার্ডের বর্তমান কাউন্সিলর হলেন জহির আহমেদ। 
ওয়ার্ড নং ১৫ ঢাকা মহানগরের ভাসান টেক, আলবদিরটেক, দামালকোট, লালাসরাই, মাটি কাটা, মানিকদি, বালুঘাট, বাইগারটেক, বারনটেক এলাকা নিয়ে গঠিত। এর আয়তন ৫.৮০ বর্গকিলোমিটার।
৩৮নং ওয়ার্ড, ঢাকা দক্ষিণ সিটি কর্পোরেশন

৩৮নং ওয়ার্ড হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৩৮ নং ওয়ার্ড ছিল। ওয়ার্ডটি ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আহমেদ ইমতিয়াজ মন্নাফী।
ওয়ার্ড নং ৩৮ ঢাকা মহানগরের মদন মোহন বসাক রোড (হোল্ডিং নং- ১-১৫/২ এবং ৩৬ হতে শেষ), লালচান মকিম লেন, গোপী বিষান লেন, গোপী মোহন বসাক লেন (হোল্ডিং নং-১-৩৫), তাহের বাগ লেন, শশী মোহন বসাক লেন গোয়াল ঘাট লেন, মুচী পাড়া, নরেন্দ নাথ বসাক লেন, নবাবপুর রোড (হোল্ডিং নং- ১-১৪৩), বি দি সি রোড (হোল্ডিং নং- ১-১৩৪), কাণ্তান বাজার (হোল্ডিং নং- ১-১০০), জুরিয়াটুলী লেন, জদুনাথ বসাক লেন, বনথাম রোড (হোল্ডিং নং- ১-১৫৮), মহাজনপুর লেন, বনগাম লেন, জোগী নগর রোড ও লেন, চন্দ্রনাথ বসাক স্ট্রীট, মদন পাল লেন এলাকা নিয়ে গঠিত।
যায়েদ ইবনে হারেসার অভিযান (বনু সেলিম)

আল-জমুমে যায়েদ ইবনে হারেসার অভিযান পরিচালিত হয় ৬২৭ খ্রিস্টাব্দে (৬ষ্ঠ হিজরি)।
যায়েদ ইবনে হারেসা হযরত মুহাম্মদ (সাঃ) এর মুক্তিপ্রাপ্ত দাস ও দত্তক পুত্র ছিলেন। যায়েদ ইবনে হারেসার নেতৃত্বে একটি প্লাটুন একই বছরে বনু সেলিমের আবাসস্থল আল জুমুমে পাঠানো হয়। এ অভিযানে একদল অমুসলিমকে আটক করা হয়। বনু মুযাইনার একজন মহিলাকেও আটক করা হয় এবং তিনি তাদের শত্রুর শিবিরের পথ দেখান। সেখানে মুসলমানরা কিছু বন্দী গ্রহণ করে এবং প্রচুর গনিমত লাভ করেন। পরবর্তীতে মুহাম্মদ মহিলাটিকে তার স্বাধীনতা দেন এবং মুহাম্মাদের এক অনুসারীকে বিয়ে করেন।
বাদল রশীদ

বাদল রশীদ (১৯২৯–২৩ জুন ১৯৯৩) বাংলাদেশের চুয়াডাঙ্গা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পাকিস্তান জাতীয় পরিষদ সদস্য ও তৎকালীন কুষ্টিয়া-৬ আসনের সংসদ সদস্য ছিলেন।
বাদল রশীদ ১৯২৯ সালে চুয়াডাঙ্গার আলমডাঙ্গার রামদিয়া গ্রামে জন্মগ্রহণ করেন। তার পিতা মৃত রুস্তম আলী বিশ্বাস ছিলেন তৎকালীন কোলকাতা শহরের ব্যবসায়ী। ১৯৫২ সালে বার-এ্যাট-ল পড়তে লন্ড গিয়ে ১৯৬৩ সালে তিনি কিংস কলেজ লন্ডন থেকে ব্যারিস্টারী পাস করেন। তাঁর সন্তান ১টি।
তাঁর সন্তান তাপস রশিদ আলমডাঙ্গা সরকারি কলেজের প্রভাষক।
তাঁর নাতি তানজিম মুগ্ধ আলমডাঙ্গা একাডেমীর ৫ম শ্রেণিতে অধ্যয়ন করছে
বাদল রশীদ ১৯ এপ্রিল ১৯৭২ সালে প্রতিষ্ঠিত বাংলাদেশ কৃষকলীগের প্রতিষ্ঠায় তার ভূমিকা ছিল। কৃষক লীগের প্রতিষ্ঠাতা সভাপতি তিনি। সাপ্তাহিক কৃষক নামে একটি পত্রিকা সম্পাদনা করতেন তিনি। ১৯৭০ সালে তিনি আওয়ামী লীগের প্রার্থী হিসেবে তৎকালীন পাকিস্তান জাতীয় পরিষদ সদস্য (এমএনএ) নির্বাচিত হয়েছিলেন।
১৯৭১ সালে তিনি মুক্তিযুদ্ধে অবদান রাখেন। প্রবাসী সরকারের তিনি ছিলেন পলিটিক্যাল লিয়াজো অফিসার ও তাজউদ্দীন আহমদের ব্যক্তিগত সহকারী। তার অফিস ছিলো কলিকাতা ৫১ নম্বর প্রিন্সেস স্ট্রীট। বাংলাদেশের সংবিধান প্রণয়নে ভূমিকা রাখেন তিনি।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুষ্টিয়া-৬ আসন থেকে সংসদ সদস্য নির্বাচিত হন। ১৯৯০ সালে আলমডাঙ্গা উপজেলা চেয়ারম্যান নির্বাচিত হন।
বাদল রশীদ ২৩ জুন ১৯৯৩ সালে মৃত্যুবরণ করেন।
চীনের জাতীয় মহাকাশ প্রশাসন

চীনের জাতীয় মহাকাশ প্রশাসন ( "কুওচিয়া হাংথিয়েন চু") পূর্ব এশিয়ার রাষ্ট্র গণপ্রজাতন্ত্রী চীনের জাতীয় মহাকাশ সংস্থা। এটি চীনের জাতীয় মহাকাশ কর্মসূচির দায়িত্বে নিয়োজিত। এছাড়া এটি চীনের মহাকাশ সংক্রান্ত কার্যকলাপের পরিকল্পনা ও উন্নয়নের সাথে জড়িত। আদিতে চীনের বায়বান্তরীক্ষ মন্ত্রণালয় এই সংস্থাটির পরিচালনায় ছিল। বর্তমানে এটি চীনের শিল্প ও তথ্য প্রযুক্তি মন্ত্রণালয়ের অধীনের অবস্থিত জাতীয় প্রতিরক্ষার জন্য বিজ্ঞান, প্রযুক্তি ও শিল্প সংক্রান্ত রাষ্ট্রীয় প্রশাসন নামক সংস্থার একটি উপসংস্থা। এর প্রধান কার্যালয়টি চীনের রাজধানী বেইজিংয়ের হাইতিয়েন পৌরজেলাতে অবস্থিত।
১৯৯৩ সালে চীনের বায়বান্তরীক্ষ শিল্প মন্ত্রণালয়টিকে চীনের জাতীয় মহাকাশ প্রশাসন ও চীনের বায়বান্তরীক্ষ বিজ্ঞান ও প্রযুক্তি প্রতিষ্ঠান--- এই দুইটি অংশে ভেঙে দেওয়া হয়। প্রথমোক্তটির দায়িত্ব ছিল নীতিমালা প্রণয়ন এবং শেষোক্তটিকে নীতি বাস্তবায়নের দায়িত্ব দেওয়া হয়েছিল। তবে বাস্তবপক্ষে দুইটি সংস্থা একত্রে একটি বৃহৎ সংস্থা হিসেবেই কাজ করত এবং এদের কর্মচারীবৃন্দ ও ব্যবস্থাপনা বিভাগ একই সাথে দুই সংস্থাতেই কাজ করত।
১৯৯৮ সালে একটি বিশাল পুনর্গঠন প্রক্রিয়ার অংশ হিসেবে চীনের বায়বান্তরীক্ষ বিজ্ঞান ও প্রযুক্তি প্রতিষ্ঠানকে অনেকগুলি ক্ষুদ্রতর রাষ্ট্রীয় মালিকানাধীন ব্যবসা প্রতিষ্ঠানে বিচ্ছিন্ন করে দেওয়া হয়। আপাতদৃষ্টিতে পশ্চিমা দেশগুলির প্রতিরক্ষা শিল্পখাতের আদলে এই ব্যবস্থাটির প্রবর্তন করা হয়েছিল। 
চীনের জাতীয় মহাকাশ প্রশাসনের মূল দায়িত্বগুলি নিম্নরূপ: মহাকাশ খাতে বিভিন্ন সংস্থা এবং আন্তঃসরকারী বৈজ্ঞানিক ও কারিগরি বিনিময়ের ক্ষেত্রে সরকারী চুক্তিগুলি সম্পাদন করা; চীনের জাতীয় মহাকাশ নীতিমালার প্রয়োগ; এবং চীনের জাতীয় মহাকাশ বিজ্ঞান, প্রযুক্তি ও শিল্পের ব্যবস্থাপনা।
এ পর্যন্ত চীন ব্রাজিল, চিলি, ফ্রান্স, জার্মানি, ভারত, ইতালি, পাকিস্তান, রাশিয়া, ইউক্রেন, যুক্তরাজ্য ও মার্কিন যুক্তরাষ্ট্রসহ আরও কিছু দেশের সাথে সরকারী মহাকাশ সহযোগিতামূলক চুক্তিতে স্বাক্ষর করেছে। দ্বিপাক্ষিক ও বহুপাক্ষিক প্রযুক্তি বিনিময় ও সহযোগিতার ক্ষেত্রে এটি তাৎপর্যপূর্ণ সাফল্য অর্জন করেছে বলে দাবী করেছে।
গণপ্রজাতন্ত্রী চীনের রাষ্ট্রীয় পরিষদ চীনের জাতীয় মহাকাশ প্রশাসনের প্রশাসকদেরকে কাজে নিয়োগ দান করে থাকে।
২০১৩ সালের তথ্য অনুযায়ী নিম্নোক্ত ১১ জন চীনা ব্যক্তি মহাকাশে ভ্রমণ করেন। 
সংস্থাটির সাম্প্রতিকতম প্রশাসক হলেন চাং খচিয়েন। উ ইয়ানহুয়া উপ-প্রশাসক এবং থিয়েন ইউলুং মহাসচিব।
চীনের জাতীয় মহাকাশ প্রশাসন চারটি বিভাগে বিভক্ত:
চীনের জাতীয় মহাকাশ প্রশাসনের পরিচয়জ্ঞাপক শব্দ-প্রতীক বা "লোগো"-র নকশা চীনের বায়বান্তরীক্ষ বিজ্ঞান ও প্রযুক্তি প্রতিষ্ঠানের শব্দপ্রতীকের (লোগো) অনুরূপ। প্রতীকের মধ্যভাগে অবস্থিত তীরটি চীনা অক্ষর 人 ("রেন")-এর মতো দেখতে, যার অর্থ মানুষ বা জনগণ। এটি দ্বারা বোঝানো হয়েছে যে মানুষেরা সমস্ত মহাকাশ অভিযাত্রার কেন্দ্রবিন্দুতে অবস্থিত। তিনটি সমকেন্দ্রিক উপবৃত্ত দ্বারা তিন ধরনের মুক্তিবেগ-কে নির্দেশ করা হয়েছে (একটি টেকসই কক্ষপথে পৌঁছানোর জন্য, একটি পৃথিবী ব্যবস্থা থেকে মুক্তির জন্য এবং তৃতীয়টি সৌর জগৎ থেকে মুক্তির জন্য ন্যূনতম বেগ)। এই তিনটি হল মহাকাশ অভিযাত্রার একেকটি গুরুত্বপূর্ণ ধাপ। দ্বিতীয় উপবৃত্তটিকে মোটা রেখায় আঁকা হয়েছে, যার অর্থ চীন মহাকাশ যাত্রার প্রথম ধাপটি অতিক্রম করেছে এবং দ্বিতীয় ধাপে বিরাজ করছে (সৌর জগতের ভেতরে)। যে 人 অক্ষরটি তিনটি বলয়ের উপরে অবস্থিত, সেটি মানবজাতির মুক্তি ও অভিযাত্রার সামর্থ্যের প্রতীক। জলপাই গাছের ডালগুলি দিয়ে চীনের মহাকাশ অভিযানের শান্তিকামী প্রকৃতিকে নির্দেশ করা হয়েছে।
আল্লাহুম্মা

আল্লাহুম্মা () হচ্ছে আল্লাহর একটি সম্ভোধন ও একেশ্বরের আরবি ও ইসলামি নাম। এটি "ও আল্লাহ" হিসাবে অনূদিত হয় এবং এটিকে "হে আল্লাহ" এর সমতুল্য হিসেবে দেখা হয়। কিছু ব্যাকরণবিদ (যেমন- সিবাওয়েহ) যুক্তি দেখান যে এটি يا الله أمّنا بخير (ইয়া আলাহুম্মানা বি-খায়ের) (এর অর্থ হচ্ছে- "হে আল্লাহ, আমাদেরকে কল্যাণের পথে পরিচালিত করুন")। অন্যরা কোন ব্যাখ্যা ছাড়াই যুক্তি দেখিয়েছেন যে, অন্তে যুক্ত প্রত্যয় مَّ (-mma), ইয়া (ও) এর স্থান দখল করে। মুসলিম পণ্ডিত ইবনে আশুর তাঁর সূরা আল ইমরানের ব্যাখ্যায় পরামর্শ দিয়েছেন যে, আলাহুম্মা শব্দটি হিব্রু বা কাহতানি উৎপত্তি থেকে এসেছে। পণ্ডিতেরা ধারণা করেছেন যে, এই শব্দটি হিব্রু বাইবেলে ব্যবহৃত ঐশ্বরিক নাম এলোহিম থেকে উদ্ভূত।
নাৎসি জার্মানি কর্তৃক দখলকৃত এলাকা

দ্বিতীয় বিশ্বযুদ্ধের ঠিক আগে এবং এবং তা চলাকালীন উভয় ক্ষেত্রেই অনেক নাৎসি জার্মানি কর্তৃক দখলকৃত এলাকা ছিল। অঞ্চলভুক্তির আগে যে অঞ্চলগুলি নাৎসি জার্মানির অংশ ছিল তারা "আল্ট্রিখ" (ওল্ড রিখ) নামে পরিচিত ছিল।
নীচে তালিকাভুক্ত অঞ্চলগুলি হল সম্পূর্ণরূপে জার্মানি কর্তৃক দখলকৃত অঞ্চল।
নীচে তালিকাভুক্ত অঞ্চলগুলি হল আংশিকভাবে বৃহত্তর জার্মান রিখ এ অন্তর্ভুক্ত অঞ্চল।
আসন্ন নব্য নাৎসি আদেশে, অন্যান্য জমিগুলি খুব শীঘ্রই বা পরবর্তীকালে দখলের জন্য বিবেচিত হয়েছিল, উদাহরণস্বরূপ উত্তর-স্ক্লেসভিগ, জার্মান-ভাষাভাষী সুইজারল্যান্ড এবং উত্তর-পূর্ব ফ্রান্সে পরিকল্পিত জার্মান বসতির অঞ্চল, যেখানে বুর্গুন্ডি কে কেন্দ্র করে একটি গও বা রিখস্কোমিসারিয়াট তৈরি করার পরিকল্পনা ছিল, এবং যেটিকে হেইনরিচ হিমলার এসএস-র নিজস্ব ফিফডমে পরিণত করতে চেয়েছিলেন। তাদের লক্ষ্য ছিল একটি বৃহত্তর জার্মান রিখ এ "আর্য" হিসাবে বিবেচিত নন-জার্মানিক ভাষাভাষী সহ সকল বা যত সংখ্যক সম্ভব নৃতাত্ত্বিক জার্মান এবং জার্মানিক মানুষ দের একত্রিত করা।
ইউক্রেন এবং রাশিয়ার বিস্তৃত প্রান্তে পূর্বের রিখস্কোমিসারিয়াটগুলো ভবিষ্যতে সেই রিখের সাথে সংযুক্ত করার জন্যও পরিকল্পনা করা হয়েছিল, এগুলোর পরিকল্পনায় ভলগা বা এমনকি উরালস পেরিয়ে যাওয়ারও পরিকল্পনা ছিল, যেখানে সাম্রাজ্যীয় জাপানের প্রভাব এর সম্ভাব্য পশ্চিমাঞ্চল থাকবে দ্বিতীয় বিশ্বযুদ্ধে অক্ষশক্তির বিজয় এর পর। তারা জার্মান জাতিকে টিকিয়ে রাখার জন্য ঘোরতর আগ্রহী ছিল, কারণ এটি নাৎসিবাদ এর মূল বিশ্বাস ছিল যে জার্মানদের "বসবাসের জায়গা" (লেবেনস্রম) প্রয়োজন ছিল, তাই পূর্বের দিকে জায়গা তৈরি করা হচ্ছিল (ড্রাং নাখ ওস্টেন) যেখানে জার্মানদের বাসস্থান এবং উপনিবেশ তৈরি করা যায়।
আলপেশ ঠাকুর

ঠাকুর গুজরাতের ঠাকুর সম্প্রদায় থেকে এসেছেন। হার্দিক প্যাটেলের পাতিদার সংরক্ষণের আন্দোলনকে প্রতিহত করার জন্য আন্দোলন শুরু করার পরে তিনি খ্যাতি ও মিডিয়ার দৃষ্টি আকর্ষণ করেন। তিনি নির্দিষ্ট সম্প্রদায়ের জনসংখ্যা অনুযায়ী সংরক্ষণের দাবিতে এই সম্প্রদায়ের সমস্ত মানুষকে এক করার জন্য ওএসএস (ওবিসি, এসসি, এসটি) একতা মঞ্চ প্রতিষ্ঠা করেছিলেন। তিনি আরও বলেছিলেন যে, পাতিদার আন্দোলনের নেপথ্যে লুকানো উদ্দেশ্যগুলি সংরক্ষণ ব্যবস্থা বাতিল করার গেমপ্ল্যান ছাড়া কিছুই নয় এবং তাঁর আন্দোলন 'তাদের সাংবিধানিক অধিকার রক্ষায়' এর বিরুদ্ধে লড়াই করবে। মেহসানা জেলার সকল ওবিসি সম্প্রদায়ের একটি সভার আয়োজনের জন্য ২০১৫ সালের সেপ্টেম্বরে ঠাকুরকে গ্রেপ্তার করা হয়েছিল।
সাইতামা (শহর)

সাইতামা (さ い た ま 市, সায়াতামা-শি) জাপানের সায়তামা প্রদেশের রাজধানী এবং সর্বাধিক জনবহুল শহর। এর অঞ্চলটি উরওয়া, ওমিয়া, ইওনো এবং ইওয়াতসুকির পূর্ববর্তী শহরগুলিকে অন্তর্ভুক্ত করে। এটি সরকারী অধ্যাদেশ দ্বারা মনোনীত একটি শহর। বৃহত্তর টোকিও অঞ্চলে এবং মধ্য টোকিওর ১৫ থেকে ৩০ কিলোমিটার উত্তরে অবস্থিত, এর বেশিরভাগ বাসিন্দা টোকিওতে যাতায়াত করে। ২০২০ সালের ১ জানুয়ারী, শহরটির আনুমানিক জনসংখ্যা ১,৩০৯,৭৬৮, এবং ঘনত্ব ৬,০২৪ জন প্রতি বর্গ কিলোমিটার এর মোট আয়তন ২১৭.৪৩ বর্গকিলোমিটার (৮৩.৯৫ বর্গ মাইল)।
সায়তমার সাত সহদর শহর রয়েছে।
জলখাবারের ইতিহাস

ব্রেকফাস্ট বা সকালের নাস্তা অথবা জলখাবার হলো সকালের প্রথম খাবার, যা সাতসকালে সারাদিনের কাজ শুরুর আগে খাওয়া হয়। বেশিরভাগ মানুষই সকাল সকাল ব্রেকফাস্ট করে থাকেন। পঞ্চদশ শতাব্দীর আগে ইংরেজিতে সকালের খাবার অর্থে 'ব্রেকফাস্ট' শব্দটির প্রচলন ছিলোনা। ব্রেকফাস্ট শব্দটি আক্ষরিক অর্থেই রাতের খাবার বা ডিনারের পর ঘুম থেকে উঠে প্রথম খাদ্য গ্রহণ তথা উপবাস ভাঙাকেই বোঝায়; প্রাচীন ইংরেজি ভাষায় জলখাবার বা ব্রেকফাস্ট এর ইংরেজি প্রতিশব্দ ছিলো "মরগেনমেট" যার অর্থ ছিল "সকালের নাস্তা."
শূরসেন

শূরসেন (, ) মথুরার একজন প্রাচীন যাদব শাসক ছিলেন। তিনি মারিশা নামে একজন নাগ (বা সর্প) মহিলাকে সাথে বিয়ে করেছিলেন। তিনি তাঁর সমস্ত সন্তানের জন্ম দিয়েছিলেন এবং ভীমের প্রতি বাসুকির বর হওয়ার কারণ ছিলেন। যার নামানুসারে শূরসেন রাজ্য বা মহাজনপদ এবং শূরসেনদের যাদব সম্প্রদায়ের নামকরণ করা হয়েছিল।
শূরসেন বা শূরসৈনী ছিলেন সমুদ্রবিজয়ের পিতা (নিজেই নেমিনাথের পিতা), বসুদেব (স্বয়ং বাসুদেব-কৃষ্ণের পিতা) এবং কুন্তী (কর্ণ এবং পঞ্চপাণ্ডবদের মা)মহাভারত এবং পুরাণ উভয় গ্রন্থেই তাকে বসুদেব (কৃষ্ণের পিতা) এবং কুন্তীর (পাণ্ডবদের মা) পিতা হিসাবে ব্যাপকভাবে উল্লেখ করা হয়েছে।
সুনীল মুখোপাধ্যায়

সুনীল মুখোপাধ্যায় ১৬ সেপ্টেম্বর, ১৯৪৬ - মে, ২০১২) একজন বাঙালি চলচ্চিত্র ও মঞ্চ অভিনেতা।
অভিনেতা ও পরিচালক উৎপল দত্তের নাট্যদলের সঙ্গে জড়িত ছিলেন সুনীল মুখোপাধ্যায়। পরে পরিচালক মৃণাল সেনের কলকাতা ৭১ ছবিতে প্রথম কাজ করেন। কিন্তু এই ছবিতে তার অভিনয়ের জায়গাটি সম্পাদনায় বাদ যায়। পরিচালক বুদ্ধদেব দাশগুপ্তের নিম অন্নপূর্ণা ছবিতে তিনি মুখ্য ভূমিকায় অভিনয় করে পরিচিতি পান। মূলত চাকর, মাতাল, চোর ইত্যাদি প্রান্তিক চরিত্রে অভিনয় করতেন তিনি। ঋতুপর্ন ঘোষের প্রথম সিনেমা হীরের আংটিতে চোরের ভূমিকায় অভিনয় করেন। অজস্র বাংলা ছবি ও টেলিভিশন সিরিয়াল ও মঞ্চে তিনি সহ অভিনেতার কাজ করেছেন৷ ৯০ দশকে মনোজদের অদ্ভুত বাড়ি বাংলা টেলিসিরিজে তিনি গোয়েন্দা বরদাচরণের চরিত্রে অভিনয় করেছিলেন।
অমৃত কুম্ভের সন্ধানে, খারিজ, পার, আবার অরণ্যে, কালবেলা, মিস্টার অ্যান্ড মিসেস আইয়ার, পদ্মানদীর মাঝি, তাহাদের কথা, বোস, দ্য ফরগটেন হিরো ইত্যাদি সিনেমার পাশাপাশি মূল ধারার বাণিজ্যিক ছবিতে নিয়মিত অভিনয় করতেন। ক্যালকাটা পিপলস আর্ট থিয়েটারের সঙ্গে যুক্ত ছিলেন সুনীল মুখোপাধ্যায়। ফেরা চলচ্চিত্রে অভিনয় করে বেস্ট সাপোর্টিং রোলের পুরস্কার পান তিনি।
আর্থিক সমস্যায় জর্জরিত হয়ে, টিবি রোগাক্রান্ত হয়ে ২০১২ সালের মে মাসে সুনীল মুখোপাধ্যায় কলকাতায় মারা যান।
আসহাব-উল-হক

ডাঃ আসহাব-উল-হক জোয়ার্দ্দার (৪ ডিসেম্বর ১৯২১–৭ অক্টোবর ২০১০) বাংলাদেশের চুয়াডাঙ্গা জেলার রাজনীতিবিদ, চিকিৎসক ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য ও তৎকালীন কুষ্টিয়া-৭ আসনের সংসদ সদস্য ছিলেন।
আসহাব-উল-হক ৪ ডিসেম্বর ১৯২১ সালে তৎকালীন নদীয়া জেলার চুয়াডাঙ্গা মহকুমায় জন্মগ্রহণ করেন। তার পিতা আহম্মদ আলী জোয়ার্দ্দার ও মাতা হাজেরা খাতুন।
আসহাব-উল-হক ১৯৪৯ থেকে ১৯৫১ সাল পর্যন্ত ঢাকার মিডফোর্ড হাসপাতালের চিকিৎসক ছিলেন। ১৯৫২ সালে চুয়াডাঙ্গায় বাংলা ভাষা আন্দোলনে ভূমিকা পালন করেন। 
১৯৭০ সালে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধে সমর্থন আদায়ের জন্য জাতিসংঘে পাঠানো প্রতিনিধি দলের সদস্য মনোনীত হয়ে ইউরোপ ও আমেরিকার বিভিন্ন দেশ সফর করেন। ১৯৭২ সালে গণপরিষদের সদস্য হিসেবে দেশের সংবিধান প্রণয়নে ভূমিকা রাখেন।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুষ্টিয়া-৭ আসন থেকে সংসদ সদস্য নির্বাচিত হন। ১৯৭৪ সালে বাংলাদেশ আওয়ামী লীগের কেন্দ্রীয় কমিটির সহসভাপতি মনোনীত হন।
বাংলাদেশ পাট গবেষণা ইন্সটিটিউটের প্রতিষ্ঠাতা সদস্য ও কমনওয়েলথ হিউম্যান ইকোলজিক্যাল কাউন্সিলের বাংলাদেশের প্রধান হয়ে দায়িত্ব পালন করেন তিনি।
১৭ আগস্ট ১৯৭৫ সালে তাকে গ্রেফতার করা হয়। ১৯৭৭ সালে সামরিক আদালতে পাঁচ বছর কারাদণ্ড দেন তাকে এবং ১৯৭৯ সালে কারামুক্তি পেয়ে রাজনীতি ছেড়ে দিয়ে পুনরায় চিকিৎসা পেশা শুরু করেন। ৩ নভেম্বর ১৯৭৫ সালের ঢাকা কেন্দ্রীয় কারাগারে সংঘটিত জেল হত্যাকাণ্ডের অন্যতম সাক্ষী ছিলেন তিনি।
আসহাব-উল-হক ৭ অক্টোবর ২০১০ সালে মৃত্যুবরণ করেন।
সর্বোত্তম জীবন রক্ষা পদক

সর্বোত্তম জীবন রক্ষা পদক ভারত সরকার প্রদত্ত একটি বেসামরিক জীবনরক্ষাকারী পুরস্কার। ১৯৬১ সালের ৩০ সেপ্টেম্বর প্রতিষ্ঠিত এই পুরস্কারটি প্রথমে "জীবন রক্ষা পদক, প্রথম শ্রেণি" নামে পরিচিত ছিল।
সর্বোত্তম জীবন রক্ষা পদক ডুবে যাওয়া, আগুনে বা খনি দুর্ঘটনা থেকে প্রাণ বাঁচানোর জন্য বেসামরিক নাগরিকদের দেওয়া হয়। "খুব বড় বিপদের পরিস্থিতিতে জীবন উদ্ধারের পক্ষে স্পষ্টত সাহস দেখানোর জন্য" এই পুরস্কারটি দেওয়া হয়।
সর্বোত্তম জীবন রক্ষা পদক সশস্ত্র বাহিনী, পুলিশ বা দমকল বাহিনীর সদস্যদেরও পুরস্কার দেওয়া যেতে পারে যদি তারা তাদের দ্বারা দায়িত্বের বাইরেও স্বীকৃতিজনক কাজ সম্পাদন করে। যদি পদকপ্রাপ্ত কোনও ব্যক্তিকে পরবর্তীকালে আবার পদক প্রদান করা হয়, তবে পরবর্তী পুরস্কার রিবনের সাথে একটি পদক দণ্ড সংযুক্ত করে দেয়া হয়। মরণোত্তর ভাবেও এই পুরস্কার দেওয়া যেতে পারে।
সর্বোত্তম জীবন রক্ষা পদক একটি স্বর্ণপদক যা ব্যাসের হয়। উপরের অভিমুখের কেন্দ্রে একটি উন্মুক্ত হাত অভয়ামুদ্রা অবস্থানে খোদিত থাকে ও এর নিচে দেবনাগরী লিপিতে "মা ভাই" ও তার নিচে "সর্বোত্তম জীবন রক্ষা পদক" লেখা খোদিত থাকে। বিপরীত দিকে ভারতের জাতীয় প্রতীক এবং সত্যমেব জয়তে লেখা থাকে।
পদকের ফিতাটি লাল, প্রশস্ত হল । দুই প্রান্তে হালকা নীল ফিতে এবং কেন্দ্রে সবুজ রঙের একটি স্ট্রাইপ রয়েছে। এই রঙগুলি আগুন (লাল), জল (নীল) এবং জীবনকে (সবুজ) উপস্থাপন করে।
হাত্রা লিপি

হাত্রা লিপি হাত্রার আরামায়িক লেখার জন্য ব্যবহৃত একটি আবজাদ লিপি। হাত্রা আরামায়িক উপভাষাটি আনুমানিক ৯৭ খ্রিস্টপূর্ব থেকে ২৪০ খ্রিস্টাব্দ অবধি উত্তর ইরাকের আদি বসবাসকারীরা ব্যবহার করত।
এই বর্ণমালার অনেক শিলালিপি পাওয়া যায় সেলুসিড সাম্রাজ্যের দ্বারা নির্মিত উত্তর ইরাকের প্রাচীন শহর হাত্রায়, যেটি পরবর্তীকালে শক সাম্রাজ্যের দ্বারাও ব্যবহৃত হয়েছিল। তবে ২৪১ খ্রিস্টাব্দে সাসানীয় সাম্রাজ্য এই শহরটি ধ্বংস করে দেয়।
আসুরে বেশ কয়েকটি শিলালিপি রয়েছে যা ২৫৭ খ্রিস্টাব্দে সাসানীয়দের ধ্বংসের পরে শেষ হয়েছিল।
বাকী শিলালিপিগুলি দুর-ইউরোপোস, গাদ্দালা, তুর আবদিন, তিক্রিত, সাদিয়া এবং কবর আবু নায়েফ জুড়ে বিক্ষিপ্ত ছড়িয়ে রয়েছে।
সমসাময়িক ধ্বংসাবশেষের অনেকগুলি ২০১৫ সালের গোড়ার দিকে ইসলামিক স্টেট অব ইরাক অ্যান্ড দ্য লেভান্ট দ্বারা ধ্বংস করে দেওয়া হয়।
অন্যান্য আরামাইক-জাত লিপি এবং অধিকাংশ আব্জাদের মতোই এই লিপিটি ডান দিক থেকে বাম দিকে লেখা হয়।
সংখ্যাও একই দিকে লেখা হয়, অর্থাৎ উচ্চতর স্থানিক মান ডানদিকে লেখায় হয়।
এছাড়াও এই লিপিতে দুইটি যতিচিহ্ন আছে।
কিছু যুক্তাক্ষর ব্যবহার হলেও সেগুলি প্রয়োজনীয়তার কারণে নয়, বরং হরফের সংক্ষিপ্তকরণের জন্য ব্যবহৃত হয়।
বর্তমানে প্রায় ছয়শোর মত পাঠলিপি অস্তিত্ব রয়েছে বলে জানা যায়।
হাত্রা লিপি ইউনিকোডে জুন ২০১৫-তে ৮.০ সংস্করণে যোগ করা হয়। হাত্রা লিপির ইউনিকোড ব্লক U+108E0 থেকে U+108FF:
১নং ওয়ার্ড, সিলেট সিটি কর্পোরেশন

১নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
সিলেট সিটি কর্পোরেশনের ১নং ওয়ার্ডের আয়তন ০.৯৫ বর্গ কিলোমিটার।
২০১১ সালের আদমশুমারি অনুযায়ী ১নং ওয়ার্ডের জনসংখ্যা ১১,৭৮১ জন। এর মধ্যে পুরুষ ৬,৫৩৬ জন এবং মহিলা ৫,২৪৫ জন। মোট পরিবার ২,১৪৩টি।
সিলেট সিটি কর্পোরেশনের আওতাধীন ১নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
২০১১ সালের আদমশুমারি অনুযায়ী ১নং ওয়ার্ডের উপজেলার সাক্ষরতার হার ৭৮.৯%।
অধিবিনায়ক

অধিবিনায়ক (অপর নাম নরমুখ বিনায়ক; সংস্কৃত: अधिविनायक) হলেন হিন্দু দেবতা গণেশের (বিনায়ক) একটি রূপভেদ। শিবপুরাণে উল্লিখিত হয়েছে, শিব তাঁর পুত্র গণেশের মুণ্ডচ্ছেদ করেছিলেন। তার আগে গণেশের মস্তক স্বাভাবিক মানুষের মতোই ছিল। অধিবিনায়ক মূর্তিতে গণেশকে সেই মানবমুখী রূপেই দেখা যায়। গণেশের এই বিশেষ রূপটি অবশ্য অল্পপরিচিত। অল্প কয়েকটি মন্দিরই অধিবিনায়কের প্রতি উৎসর্গিত। তামিলনাড়ুর কুতানুরের নিকটে অবস্থিত মন্দিরটি এগুলির অন্যতম।
এই রূপটির সর্বাধিক পরিচিত নামটি হল অধিবিনায়ক। "অধি" শব্দের অর্থ "আদ্যকালীন" বা "প্রাচীন" এবং "বিনায়ক" গণেশেরই নামান্তর। দ্বিতীয় নাম "নরমুখ বিনায়ক" "নর" (মানব), "মুখ" (মুখমণ্ডল) ও "বিনায়ক" শব্দ তিনটির সমষ্টি।
আদিবিনায়ক শিব কর্তৃক গণেশের মুণ্ডচ্ছেদ ও তারপর হস্তী বা গজের মস্তক লাভের ঘটনার পূর্ববর্তী অবস্থার মূর্তি। এই অবস্থায় গণেশের রূপ তাঁর দুই ভ্রাতা অয়াপ্পান ও কার্তিকের অনুরূপ ছিল।
কে আমার বাবা

কে আমার বাবা ১৯৯৯ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর। শ্রেষ্ঠাংশে অভিনয় করেছেন মান্না, পপি, আমিন খান, রাজীব ও হুমায়ুন ফরীদি সহ আরও অনেকে। এটি "মান্না-পপি" জুটি অভিনীত প্রথম চলচ্চিত্র।
চলচ্চিত্রটি ১৯৯৯ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
জীবনের (মান্না) আসল বাবা আলতাফ (রাজীব) গুরুতর অপরাধের কারণে যাবজ্জীবন কারাদণ্ড প্রাপ্ত হয়। তখন জীবনকে (মান্না) তার নকল বাবা আমীর (হুমায়ুন ফরীদি) সমাজের চোখে সন্তান পরিচয় দিয়ে বড় করে তোলে।
"কে আমার বাবা" চলচ্চিত্রের গান রচনা করেছেন কবির বকুল। সুর ও সঙ্গীতায়োজন করেছেন প্রণব ঘোষ এবং গানে কণ্ঠ দিয়েছেন এন্ড্রু কিশোর, রিজিয়া পারভীন, খালিদ হাসান মিলু, ডলী সয়ন্তনী।
ডেরিক প্যারি

ডেরিক রিকাল্ডো প্যারি (; জন্ম: ২২ ডিসেম্বর, ১৯৫৪) সেন্ট কিটস ও নেভিসের কটন গ্রাউন্ড এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে ১৯৮০-এর দশকের সূচনাকাল পর্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড আইল্যান্ডস ও লিওয়ার্ড আইল্যান্ডস এবং ইংরেজ ক্রিকেটে কেমব্রিজশায়ার দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন ডেরিক প্যারি।
১৯৭৫-৭৬ মৌসুম থেকে ১৯৮১-৮২ মৌসুম পর্যন্ত ডেরিক পেরি’র প্রথম-শ্রেণীর খেলোয়াড়ী জীবন চলমান ছিল। অফ স্পিনার ছিলেন তিনি। তবে, তার কার্যকরী ব্যাটিংশৈলী অল-রাউন্ডারের মর্যাদা এনে দেয়। সমগ্র খেলোয়াড়ী জীবনে কোন শতরানের ইনিংস বাদে ২৬.৮৬ গড়ে রান তুলেন।
সমগ্র খেলোয়াড়ী জীবনে বারোটি টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন ডেরিক প্যারি। ৩ মার্চ, ১৯৭৮ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ ফেব্রুয়ারি, ১৯৮০ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১২ টেস্ট নিয়ে গড়া খেলোয়াড়ী জীবনে তেমন ভূমিকা রাখেননি। তবে, ১৯৭৭-৭৮ মৌসুমে সফরকারী অস্ট্রেলিয়া দলের বিপক্ষে ত্রিনিদাদে অনুষ্ঠিত সিরিজের চতুর্থ টেস্টে সুন্দর মুহূর্ত উদ্‌যাপন করেন। দলের বিপর্যয় রোধ করে ব্যক্তিগত সেরা ৬৫ রান করেন দ্বিতীয় ইনিংসে। এরপর, বল হাতে নিয়ে ৫/১৫ পান। তন্মধ্যে, শেষের চারটিই বোল্ড ছিল। অস্ট্রেলিয়া দল ৯৪ রানে গুটিয়ে যায়। এটিই তার টেস্টে একমাত্র পাঁচ-উইকেট লাভের কৃতিত্ব ছিল ও ফ্রাঙ্ক ওরেল ট্রফি লাভ করেন।
ক্যারি প্যাকারের ব্যবস্থাপনায় বিশ্ব সিরিজ ক্রিকেটে খেলোয়াড়দের অংশগ্রহণের কারণে তার খেলার সুযোগ হয়। কিন্তু, অভিষেক পর্বটি বেশ দূর্বলমানের ছিল। প্রথম বলেই শূন্য রানে তিনি বিদেয় নেন। এরপর, প্রথম বলটিই ওয়াইড মেরেছিলেন। তবে, দ্বিতীয় ইনিংসেই অর্ধ-শতরানের ইনিংস খেলেন। এরফলে, ১৯৭৮-৭৯ মৌসুমে দলের সাথে ভারত গমনার্থে তাকে ওয়েস্ট ইন্ডিজ দলে রাখা হয়। অবশ্য, এ সফরটি তার জন্যে সুখকর হয়নি। ছয় টেস্টে অংশ নিয়ে ১৭০ রান ও নয় উইকেট দখল করেন। তাসত্ত্বেও, অস্ট্রেলিয়া, নিউজিল্যান্ড, ইংল্যান্ড ও পাকিস্তান গমনার্থে তাকে দলের সদস্য করা হয়।
বিশ্ব সিরিজ ক্রিকেট থেকে খেলোয়াড়দের প্রত্যাবর্তন ও ফাস্ট বোলারদের দাপটে তার আন্তর্জাতিক ক্রিকেট খেলোয়াড়ী জীবনের সমাপ্তি ঘটে। পাশাপাশি বিদ্রোহী দলের সদস্য হিসেবে দক্ষিণ আফ্রিকা গমনে দল নির্বাচকমণ্ডলীর রোষানলে পড়েন। এরপর, ডারহাম সিনিয়র লীগে অংশ নেন। হর্ডন সিসি’র পক্ষে পেশাদারী পর্যায়ে ১৯৮১ থেকে ১৯৯৬ সাল পর্যন্ত ১৫ মৌসুম খেলেন। কেবলমাত্র ১৯৯২ সালে ঐ লীগে খেলেননি তিনি।
১৯৮২-৮৩ ও ১৯৮৩-৮৪ মৌসুমে তৎকালীন আন্তর্জাতিক অঙ্গনে নিষিদ্ধঘোষিত দক্ষিণ আফ্রিকায় ওয়েস্ট ইন্ডিজের বিদ্রোহী দলের সদস্য ছিলেন। এ সফরে অংশগ্রহণের কারণে খেসারত গুণতে হয় তাকে। ওয়েস্ট ইন্ডিজ ক্রিকেট বোর্ড কর্তৃক তিনি আজীবন নিষেধাজ্ঞার কবলে পড়েন। অবশ্য, ১৯৮৯ সালে এ নিষেধাজ্ঞা প্রত্যাহার করে নেয়া হয়েছিল।
অন্ধ্রপ্রদেশের ইতিহাস

অন্ধ্রপ্রদেশ ভারতের ২৮টি অঙ্গরাজ্যের মধ্যে একটি।
অন্ধ্র নামক এই প্রদেশের উল্লেখ বহু প্রাচীন সংস্কৃত গ্রন্থ, যেমন ৮০০ খ্রিস্টপূর্বাব্দের বেদের ঐতরিয় ব্রাহ্মণে পাওয়া যায়। বিভিন্ন বৌদ্ধ ধর্মগ্রন্থ অনুসারে, অসসক (পালি) বা অশ্মক (अश्मक) নামে খ্রিস্টপূর্ব ৭০০ থেকে ৪২৫ বা ৩৪৫ খ্রিস্টপূর্বাব্দের এক মহাজনপদের নাম পাওয়া যায়। এই মহাজনপদ গোদাবরী ও কৃষ্ণা নদীর মাঝে অবস্থিত ছিল।
বর্তমানের অন্ধ্রপ্রদেশ ভারতের স্বাধীনতা লাভের পরে একটি অঙ্গরাজ্য হিসেবে জন্মলাভ করে। তার পূর্বে এটি মাদ্রাজ প্রেসিডেন্সির অন্তর্গত ছিল।
খ্রিষ্টপূর্ব ষষ্ঠ শতাব্দীতে, ভারতের ষোড়শ মহাজনপদের একটি ছিল অশ্মক। পরবর্তীকালে এটি সাতবাহন সাম্রাজ্যের (২৩০ খ্রিস্টপূর্বাব্দ - ২২০ খ্রিস্টাব্দ) অন্তর্গত হয়, যারা অমরাবতী শহরটি তৈরি করে। সাতবাহন সাম্রাজ্য উন্নতির শিখরে ওঠে গৌতমীপুত্র সাতকর্ণীর রাজত্বকালে। সাতবাহন সাম্রাজ্যের পতনের পরে মাৎসান্যয় শুরু হয়, এবং অঞ্চলটি ক্ষুদ্র ক্ষুদ্র অংশে বিভক্ত হয়ে স্থানীয় রাজাদের দ্বারা শাসিত হতে শুরু করে। পরবর্তীকালে ইক্ষাবু সাম্রাজ্যের সূচনা হলে এই কৃষ্ণা নদীর তীর পর্যন্ত এই অঞ্চল তাদের শাসনাধিকারে আসে।
চতুর্দশ শতাব্দীতে, পল্লবরা অন্ধ্রপ্রদেশের দক্ষিণ থেকে তামিলাকম পর্যন্ত তাদের সাম্রাজ্য বিস্তৃত করে। তাদের রাজধানী হয় কাঞ্চিপুরম। প্রথম মহাদেববর্মন (৫৭১-৬৩০ খ্রিঃ) ও প্রথম নরসিংহবর্মনের (৬৩০ -৬৬৮ খ্রিঃ) রাজত্বকালে এই সাম্রাজ্য সবথেকে শক্তিশালী হয়। নবম শতাব্দীর শেষপর্যন্ত দক্ষিণের তেলেগুভাষী অঞ্চল ও তামিলাকমের উত্তরাঞ্চলে পল্লবদের আধিপত্য বজায় ছিল।
মরণ কামড়

মরণ কামড় ১৯৯৯ সালে মুক্তিপ্রাপ্ত বাংলাদেশী চলচ্চিত্র। চলচ্চিত্রটি পরিচালনা করেন মালেক আফসারী। এতে অভিনয় করেছেন মান্না, মুনমুন, আমিন খান, ময়ূরী, সাদেক বাচ্চু, দিলদার, নাসরিন, ইলিয়াস কোবরা, রিনা খান, রোজী আফসারী সহ আরো অনেকে।
চলচ্চিত্রটি ১৯৯৯ সালে বাংলাদেশে মুক্তির পর ব্যাবসায়িকভাবে সফল হয়।
"মরণ কামড়" চলচ্চিত্রের সঙ্গীত রচনা করেছেন মনিরুজ্জামান মনির। সঙ্গীত পরিচালনা ও সুরারোপ করেছেন "আবু তাহের"। গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, খালিদ হাসান মিলু, কনকচাঁপা, আঁখি আলমগীর ডলী সায়ন্তনী।